
Mane foin-sa’e kiak 
ida kaben tiha ona no, 
atu buka moris, bainhira 
foin liu tinan ida, nia tem 
que ba serbissu ba patrao 
ida iha ema nia rain, 
dook loos. 


Mane foin-sa’e kiak 
ida kaben tiha ona no, atu 
buka moris, bainhira foin 
liu tinan ida, nia tenke ba 
serbisu ba patraun ida 
tha ema nia rain, dook 
Loos. 


Nia lakohi gasta ossan 
arbiru, nune’e nia hussu ba nia 
patrao atu rai hela ossan 
ne’ebé nia manan. Nia badinas 
serbissu, sempre haka’as an 
atu halo didi’ak nia knaar. 
Tinan haat liu ona no nia iha 
tiha ona pataca hirak-ne’ebé 
to’o atu sossa rai pedacuk ida, 
nune’e nia hakarak fila ona ba 
ninia uma. 


Nia lakohi gasta osan 
arbiru, nune’e nia husu ba nia 
patraun atu rat hela osan 
ne’ebe nia manán. Nia badinas 
serbisu, sempre haka’as an atu 
halo didi’ak nia knaar. Tinan 
haat liu ona no nia tha tiha ona 
pataka hirak-ne’ebe to’o atu 
sosa rai pedasuk ida, nune’e nia 
hakarak fila ona ba ninia uma. 


Patrao dehan ba 
nia: 

- Ö hili, 6 hakarak 
ida-ne’ebé: conselho 
di’ak tolu ne’ebé sei 
tulun 6 durante ó-nia 
vida tomak, ka 6-nia 
ossan? 

- Ita hotu-hotu, 
nwudar ema, precisa 
ossan. 

- Mas ema ruma 
bele na’ok 6-nia ossan 
iha dalan no oho ó. 


Patraun dehan 
ba nia: 


= 0) hale. O 
hakarak ida- 
ne’ebe: konsellu 


di’ak tolu ne’ebé sei 
tulun 6 durante ó- 
nia vida tomak, ka 
ó-nia osan? 

- Ita hotu-hotu, 
nu’udar ema, 
presiza osan. 

- Mas ema ruma 
bele na’ok ó-nia 


- Entäo ha'u hili conselho de’it. 

Patrao hateten ba nia: 

- Primeiro conselho ne’ebé ha'u f6 ba 6 
maka keta la’o liu hussi dalan corta 
bainhira bele la’o liu hussi estrada. 

- Ha'u sei usa conselho ne’e atu hala’o 
ha'u-nia moris. 

- Segundo conselho mak keta toba kalan 
iha uma ne'ebé nia na’in katuas ida ne’ebé 
kaben ho feto foin-sa’e. Agora conselho ba 
dala tolu mak keta foti decisäo baseia 
de’it ba buat ne’ebé 6 foin haree liu de’it. 


osan iha dalan no oho ó. 

- Entaun ha'u hili konsellu de’it. 

Patraun hateten ba nia: 

- Primeiru konsellu ne’ebe ha'u fó ba 6 
maka keta la’o liu husi dalan korta 
bainhira bele la'o Liu husi estrada. 

- Ha'u sei uza konsellu ne'e atu hala’o 
ha 'u-nia moris. 

- Segundu konsellu mak keta toba kalan 
iha uma ne'ebé nia na'in katuas ida ne’ebé 
kaben ho feto foin-sa’e. Agora konsellu ba 
dala tolu mak keta foti desizaun bazeia 
de’it ba buat ne'ebé ó foin haree liu de’it. 


Mane jovem ne’e rai iha 
ninia kakutak conselho tolu 
ne’ebé afinal nia sossa ho ossan 
hotu-hotu ne’ebé nia manan no, 
quando nia atu arranca ona, 
patráo nia ferik-oan fó bolo 
boot ida ba nia no dehan nia 
bele han iha dalan se nia 
hamlaha, maibé di’ak liu nia 
han ho ninia kaben bainhira 
nia to’o uma. 


Mane joven ne’e rai iha 
ninia kakutak konsellu tolu 
ne'ebé afinäl nia sosa ho osan 
hotu-hotu ne’ebé nia manan no, 
kuandu nia atu arranka ona, 
patraun nia ferik-oan fö bolu 
boot ida ba nia no dehan nia 
bele han iha dalan se nia 
hamlaha, maibé di’ak liu nia 
han ho ninia kaben bainhira 
nia to’o uma. 


Foin-sa’e ne’e ba ona no 
iha estrada nia hassoru 
vendedor ida ho kuda tolu 
ne’ebé tula roupa no sassan 
seluk hodi fa’an, no sira na’in- 
rua la’o hamutuk no conta 
historia ba malu kona-ba sira- 
nia vida. 


Foin-sa’e ne'e bá ona no iha 
estrada nia hasoru vendedór 
ida ho kuda tolu ne’ebe tula 
roupa no sasan seluk hodi 
fa'an, no sira na’in-rua la'o 
hamutuk no konta istória ba 
malu kona-ba sira-nia vida. 

To'o tiha iha fatin ida iha 
estrada, vendedor ne’e dehan 
ba nia katak nia atu liu hussi 
dalan corta tanba hanessan 
ne’e nia bele to’o lailais liu. 


To’o tiha iha fatin ida iha 
estrada, vendedor ne’e dehan ba 
nia katak nia atu liu husi dalan 
korta tanba hanesan ne’e nia 
bele to’o lailais liu. 


Jovem ne’e continua la’o 
iha estrada boot e quando nia 
bessik vila ida, nia haree 
vendedor mossu kanek hotu, 
dada iis maka’as, no la iha ona 
kuda. Na’ok-teen sira baku nia 
no na’ok nia sassan iha dalan 
corta. Mane foin-sa’e dehan: 

- Primeiro conselho tulun 
tiha ona ha'u. 


Joven ne’e kontinua la'o iha 
estrada boot t kuandu nia besik 
vila ida, nia haree vendedór 
mosu kanek hotu, dada its 
maka’as, no la iha ona kuda. 
Na’ok-teen sira baku nia no 
na’ok nia sasán iha dalan 
korta. Mane foin-sa’e dehan: 

- Primeiru konsellu tulun 
tiha ona ha'u. 


Nia continua la’o tha dalan 
no rai-kalan ona bainhira nia 
to’o iha pousada ki’ik ida no nia 
tama atu hemu tua uitoan. Nia 
mos iha intenção atu toba 
kalan iha ne’ebä, maibé 
bainhira nia haree katak 
pousada nia na’in katuas ona 
no ninia feen sei foin-sa’e no 
bonita loos nia selu tiha no 
continua la’o nafatin. 


Nia kontinua la'o tha dalan 
no rai-kalan ona bainhira nia 
to'o iha pouzada ki’ik ida no nia 
tama atu hemu tua uitoan. Nia 
mós iha intensaun atu toba 
kalan iha ne’eba, maibé bainhira 
nia haree katak pouzada nia 
na’in katuas ona no ninia feen 
sei foin-sa’e no bonita loos nia 
selu tiha no kontinua la'o 


nafatin. 

Quando nia to’o iha vila 
tuirmai iha confusäo boot iha 
ne’eba. Policia buka hela ohodor ida 
ne’ebé halai hamutuk ho pousada- 
na’in nia feen depois de oho tiha 
katuas ne’e. 

Mane foin-sa’e dehan ba nia an 
rassik: 

- Ossan ne’ebé ha'u selu paträo 
hodi hetan conselho ne’e ha'u usa 
ho didi’ak. 


Kuandu nia to’o iha vila 
tuirmai iha konfuzaun boot tha 
ne'ebá. Polísia buka hela ohodór ida 
ne’ebé halai hamutuk ho pouzada- 
na’in nia feen depoizde oho tiha 
katuas ne’e. 

Mane foin-sa’e dehan ba nia an 
rasik: 

- Osan ne'ebé ha'u selu patraun 
hodi hetan konsellu ne'e ha'u uza ho 
didi’ak. 

No nia la’o lailais tanba nia 
hakarak to’o kedas iha uma iha 
loron ne’e. Nia to’o uma no bainhira 
nia hakbessik ba odamatan nia 
haree mane ida iha uma laran, tuur 
hela iha ahi-matan nia oin hamutuk 
ho foin-sa’e ne’e nia feen. Nia 
hanoin kedas atu tama no oho sira 
na’in-rua. Ne’e tanba iha otas ne’eba 
ema barak bruto no hanoin katak 
bainhira nia feen (ka la’en) lohi nia 
ho mane (ka feto) seluk, nia bele 
resolve problema ne’e ho violéncia. 


No nia la'o lailais tanba nia 
hakarak to'o kedas iha uma iha loron 
ne’e. Nia too uma no bainhira nia 
hakbesik ba odamatan nia haree mane 
ida iha uma laran, tuur hela iha ahi- 
matan nia oin hamutuk ho foin-sa’e 
ne’e nia feen. Nia hanoin kedas atu 
tama no oho sira na’in-rua. Ne’e tanba 
tha otas ne'ebá ema barak brutu no 
hanoin katak bainhira nia feen (ka 
la’en) lohi nia ho mane (ka feto) seluk, 
nia bele rezolve problema nee ho 
violénsia. 

Maibé nia hanoin-hetan terceiro 
conselho e nune’e nia la hatudu ninia 
laran-kanek no nia tama uma ho oin- 
midar. Ninia ferik-oan mai hakohak 
nia no dehan: 

- Ne’e ha'u-nia maun ne’ebé foin 
to’o mai hussi Batavia ohin! Loron 
ne’e kmanek duni! No 6 mös fila fali 
mai depois de serbissu dook iha 
ne’eba durante tinan haat! 

Sira hotu hakohak malu 
haksolok tebetebes. 


Maibé nia hanoin-hetan terseiru 
konsellu i nune’e nia la hatudu ninia 
laran-kanek no nia tama uma ho oin- 
midar. Ninia ferik-oan mai hakohak 
nia no dehan: 

- Ne’e ha'u-nia maun ne'ebé foin 
to'o mai husi Batávia ohin! Loron ne’e 
kmanek duni! No 6 mos fila fali mai 
depoizde serbisu dook iha ne'ebá 
durante tinan haat! 

Sira hotu hakohak malu haksolok 
tebetebes. 

Quando sira tau hahan 
kalan iha mesa, la’en atu 
ko’a bolo no nia hetan iha 
laran ossan hotu-hotu 
ne’ebé uluk nia manan. 


Kuandu sira tau hahan 
kalan tha mega, la’en atu 
ko’a bolu no nia hetan tha 
laran osan hotu-hotu ne’ebe 
uluk nia Manan. 

No tanba ne’e mak ita bele 
dehan: - Sei iha ema ne’ebé 
halo di’ak ba ema seluk! 


No tanba ne’e mak ita bele 
dehan: - Sei tha ema ne’ebe halo 
di’ak ba ema seluk! 

Liafuan balu kona-ba ortografia 


Uluk ha'u hanorin INL nia ortografia 
ba tetun durante tinan sanulu-ressin-rua. 
Molok ne’e, bainhira ha'u sei iha Portugal, 
ha'u defende ortografia ne’e em geral, tanba 
— la hanessan grafia seluk-seluk ne’ebé ema 
usa hodi hakerek tetun — ne'e grafia ida 
ne'ebé buka duni atu sai sistemático no 
coerente. Maibé iha tempo ne'ebá ha'u 
critica «A» mh) ho «db [dh] nia utilização, 
tanba historicamente Timor-Leste la iha 
relacäo ho lian espanhol no timoroan sira la 
toman hakerek hanessan ne'e. Ortografia 
ne’e linguista australiano ida naran Geoffrey 
Hull mak estabelece iha década 1990. 
Linguista ne’e Timor-Leste nia belun di’ak 
desde tempo ocupação indonésia, no nia mós 
mai ko'alia kona-ba lian, nu’udar bainaka 
orador, iha CNRT antigo nia Congresso iha 
2000. Quando Instituto Nacional de 
Linguistica (INL) harii, iha 2001, iha 
Universidade Nacional de Timor Lorosa’e 
CUNTL), nia mós ativo iha ne’ebä no INL nia 
linguista sira - timoroan no malae hotu - hili 
ninia ortografia atu sai mos INL nian. Ha’u 

to’o iha Timor-Leste iha abril 2001 no ha'u 
hanorin disciplina oioin iha UNTL (inclui 
Lingua Portuguesa — Disciplina Geral, Lingua 
Portuguesa I e II, Bases de Andlise Gramatical 
I e II, Fonética e Fonologia I e II, Cultura e 
Linguas Timorenses I e II, Padronizacáo e 
Ortografia do Tétum, Gramática do Tétum, 
História de Timor-Leste e Literatura 
Timorense). Iha disciplina hirak-ne’e balu 
ha'u hanorin nu’udar assistente ba Professor 
Doutor Benjamim de Araüjo e Cörte-Real, 
ne’ebé responsävel ba supervisäo cientifica, 
no nia mös INL nia Diretor. Iha momento 
ne’ebä ha'u aceita Professor Benjamim Cörte- 
Real nia argumentação katak ita ne’ebé 
hakarak desenvolve tetun tem que unido, 
maski bele ladun gosta pormenor ruma iha 
ortografia, nune’e ha'u mós hanorin tuir INL 
nia banati. 

Iha 2002 Assembleia Constituinte 
hatuur tetun ho português nu’udar lingua 
oficial rua Estado nian. Iha 2004, liutiha 
tinan rua ne'ebé tetun nu’udar lian oficial 
ona maibé seidauk oficializa ninia grafia, 
Governo decide atu entrega oficialmente 
knaar padronização grafia tetun nian ba INL, 

liuhossi Decreto do Governo 1/2004 iha 14 
de abril. Na’i-ulun barak continua hakerek 
tetun la tuir grafia ne’e, bele sira ladun 
concorda ho nia aspeto balu karik, maibé sira 
hatene katak iha mundo moderno lian oficial 
precisa grafia oficial no hahu iha 2004 
Geoffrey Hull/INL nia grafia mak padräo ba 
Estado (maski ema uitoan de’it mak usa duni 
padrão ne’e). Ha'u hanorin iha UNTL durante 
tinan neen, no depois, iha fatin sira seluk 
ne’ebé ha'u serbissu, ha'u mós continua usa, 
promove no hanorin INL nia ortografia ne’e. 

Iha 2001, Igreja Catölica Timor-Leste 
nian publica nia Missal ho lian tetun iha 
versäo corrigida, ho Imprimatur hussi Amo- 
Bispo Baucau nian, D. Basilio do Nascimento, 
no Dili nian, D. Carlos Filipe Ximenes Belo, 
ne’ebé liafuan ne’ebé mai hussi portugués 
mantém nafatin grafia original bainhira usa 
iha texto tetun (desde 2001, Missal nia 
edicäo foun hotu-hotu continua ho abordagem 
ne’e nafatin). Depois, iha 2015, Conferéncia 
Episcopal Igreja Catölica Timor-Leste nian 
explica nia posição kona-ba grafia iha texto 
ne'e: 

«4.1.2. Lian Tetun: lingua franca no 
identidade Timor 


171. História mos hanorin ita katak lian 
Tetun nebé antigamente timor oan sira iha 
parte balu ko’alia, hetan nia promoção hosi 
kosarben missionário sira Kreda Católica nian. 
Sira haburas lian tetun nu’udar meio ida 
comunicação nian, liu-liu iha sorumutu 
liturgia nian (sacramento, catequese ka 
instrução ka diálogo sira). La iha meio ne’e, 
Maromak nia liafuan (fiar) labele encarna 
didi’ak iha povo nia moris. 


172. No oras ne’e tetun hetan nia fatin 
ida boot tebes, sai lian oficial Timor nian. Maibé 
ikus ne’e iha tentativa hodi hassai tetun ida ho 
ortografia ka gramática nebé tuir ami haré la 
la’o nu’udar Kreda halo ona. Santa Kreda 
Timor apela ba ninia oan sira atu tuir nafatin 
tetun be missionário sira hahú ona, no oras ne'e 
Kreda desenvolve di’ak liu tan ho estudo 
linguistico durante ne'e, nebé ninia finalidade 
propria mak atu sarani bele compreende didi’ak 
Maromak nia Futarlia iha sorumutu hotu 
liturgia nian. Iha ne'e ami hakarak hato'o 

katak ortografia tetun la muda (la halo 
assimilagao) liafuan estrangeira (portugués, 
inglés, nst.) tuir fali ortografia tetun nian.». 


Iha 7 de setembro de 2011, Parlamento 
Nacional aprova Resolução n.º 20/2011 
(“Kona-ba Importância Promove no Hanorin 
ho Línguas Oficiais ba Unidade no Coesão 
Nacional no atu Hametin Identidade Rassik no 
Original iha Mundo”) ne’ebé hatuur katak 
“momento to’o ona atu, ho aten-barani, hala’o 
revisao ba norma ortográfica oficial lingua tetun 
nian hodi halakon obstáculo ne’ebé impede 
ninia generalização no facilita ninia 
intercâmbio ho lingua portuguesa, hodi 
hamenos ba minimo necessidade atu aprende 
grafia rua ba liafuan ne’ebé hanessan” CNL 
seidauk hatan ba Parlamento Nacional nia 
pedido ne’e). Ha'u-nia duvidas rassik kona-ba 
aspeto balu hussi ortografia ne’e mós aumenta, 
ba beibeik, no ikusliu ha'u aceita intelectual 
timoroan balu nia argumentos no ha'u mós 
adere ba abordagem Igreja Católica no 
Parlamento Nacional nian ne'ebé mantém 
grafia original iha liafuan ne'ebé empresta 
hussi lian português. Agora ne'e daudaun ha'u 

usa abordagem ne’e iha texto sira-ne’ebé 
pessoal, ha'u-nian rassik, no bainhira ha'u 
hakerek texto ka traducáo profissional ha'u 
hussik sé mak selu mak hili se hakarak 
abordagem Geoffrey Hull/INL nian ka Igreja/ 
Parlamento nian. Maibé iha ai-knanoik iha 
livro-oan ne’e ami usa grafia rua hotu, tanba 
ha'u hanoin katak tetun precisa debate ida 
kona-ba ortografia maibé, atu bele hala’o 
debate, povo precisa hatene no compreende 
didi’ak opcäo sira-ne’ebé iha. 


João Paulo T. Esperança 

